b'\n_START_ARTICLE_\nZastava Slovenije\n_START_PARAGRAPH_\nDr\xc5\xbeavna in pomorska zastava Republike Slovenije je belo-modro-rde\xc4\x8da slovenska narodna zastava z grbom Republike Slovenije. Dolo\xc4\x8dena je s 6. \xc4\x8dlenom Ustave Republike Slovenije ter z Zakonom o grbu, zastavi in himni Republike Slovenije ter o slovenski narodni zastavi _NEWLINE_(Ur.l. RS, \xc5\xa1t. 67/1994, 14/1999 Odl.US: U-I-296/94). Sestavni del tega zakona so tudi geometrijska, likovna ter barvna pravila za oblikovanje grba, zastave in slovenske narodne zastave ter pravila za izobe\xc5\xa1anje._NEWLINE_Bela, modra in rde\xc4\x8da so panslovanske barve, ki se pojavljajo v ve\xc4\x8dini zastav slovanskih dr\xc5\xbeav._NEWLINE_Slovenska zastava na premcu je v uporabi v 430. Mornari\xc5\xa1kem divizionu slovenske vojske. Je pravokotne oblike ter belo, modro in zlatorumene barve, ki so barve grba Republike Slovenije. Razmerje med \xc5\xa1irino in dol\xc5\xbeino zastave je ena proti dva. Barve si sledijo po naslednjem vrstnem redu: bela, modra in zlatorumena. Vsaka barva zavzema po \xc5\xa1irini eno tretjino prostora zastave. Velikost zastave se prilagaja velikosti ladje ali \xc4\x8dolna.\n_START_SECTION_\nGeometrijsko pravilo za oblikovanje zastave\n_START_PARAGRAPH_\nRazmerje med \xc5\xa1irino in dol\xc5\xbeino zastave je ena proti dve. Barve zastave gredo po vrstnem redu: bela, modra, rde\xc4\x8da. Vsaka barva zavzema po \xc5\xa1irini tretjino prostora zastave. Grb je v levem gornjem delu zastave tako, da sega z eno polovico v belo polje, z drugo pa v modro, pri \xc4\x8demer se sredi\xc5\xa1\xc4\x8dna to\xc4\x8dka grba pokriva s to\xc4\x8dko 1/4 dol\xc5\xbeine zastave in to\xc4\x8dko stika bele in modre barve. Vi\xc5\xa1ina grba je 1/3 \xc5\xa1irine zastave.\n_START_SECTION_\nUporaba\n_START_PARAGRAPH_\nZastava je bila prvi\xc4\x8d javno dvignjena 26. junija 1991 na ljubljanskem Trgu republike, ko so jo na drogu dvignili \xc4\x8dastniki TO RS: Bojan \xc5\xa0uligoj, Andrej Kocbek, Uro\xc5\xa1 Krek, Goran Vidrih in Stojan Ledinek.'